

**(nu produce efecte juridice)\***

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

**Nr.\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_**

**Referat de aprobare**

**privind aprobarea proiectului de hotărâre privitor la instituirea Premiilor anuale „Gaudeamus”, acordate şefilor de promoţie din unităţile de învăţământ de stat cu ciclu liceal din Târgu Mureş şi a Premiilor anuale „Excelenţă în Învăţământ”, acordate elevilor care obţin media 10 la Evaluarea Naţională şi la Examenul de Bacalaureat**

 În dezvoltarea unei comunităţi locale, resursele umane sunt un factor hotărâtor, iar schimbarea în bine şi dezvoltarea acesteia nu o pot face decât cei serioşi şi performanţi.

 Investiţia în oameni, mai ales pentru creşterea performanţelor şcolare şi profesionale, are drept rezultat formarea unor categorii de tineri care să aibă o percepţie reală a exigenţelor societăţii în care trăim. Efortul constant al elevilor, pe care aceştia îl depun, în procesul instructiv-educativ, este concretizat prin acumularea de cunoştinţe, dar şi prin deschiderea de noi perspective pentru viitorul lor. Tocmai de aceea se impune ca autorităţile publice locale să aprecieze mai mult performanţa şcolară a acestor elevi deosebiţi.

 În acest sens, este necesar să existe o modalitate de recompensare a activităţii şcolare a acelora care s-au poziţionat într-o elită a elevilor cu rezultate deosebite la învăţătură. Totodată, aceste rezultate deosebite, dacă sunt premiate, constituie o puternică motivaţie pentru cei în cauză, de a continua în acelaşi mod activitatea şcolară, iar pentru ceilalţi colegi sau apropiaţi, constituie exemple stimulative, creându-se totodată o competitivitate constructivă, sperăm noi, între elevi şi între instituţiile de învăţământ de la nivel local.

 La nivelul municipiului Tîrgu Mureş funcţionează un număr de 13 şcoli gimnaziale, 13 licee şi 5 colegii, fiecare în parte având elevi cu rezultate deosebite la învăţătură, însă pentru stimularea unui număr cât mai mare de elevi să depună eforturi constante si susţinute în acumularea cunoştiinţelor necesare dezvoltării personale în primul rând şi în mod subsidiar dezvoltării unei societăţi educate, se impune ca autorităţile locale să se implice în mod activ, prin asigurarea unei baze materiale adecvate procesului instructiv educativ, dar mai ales prin compensarea individuală a celora care s-au remarcat prin rezultate deosebite.

 Instituirea și acordarea Premiilor anuale „Gaudeamus” și „Excelenţă în Învăţământ” propune implicarea autorităţilor locale în motivarea şi recompensarea elevilor din ciclul liceal din Târgu Mureş cu rezultate deosebite la învățătură.

 În unităţile de învăţământ cu mai multe linii de studiu propunem acordarea premiului „Gaudeamus” pe linii. Unităţile de învăţământ de stat cu ciclu liceal din Târgu Mureş ai căror şefi de promoţie vor beneficia de Premiul „Gaudeamus” după terminarea anul şcolar 2020–2021 sunt:

1. Colegiul Naţional „Alexandru Papiu Ilarian”
2. Colegiul Naţional „Unirea”
3. Colegiul Naţional Pedagogic „Mihai Eminescu”, linia de studiu română
4. Colegiul Naţional Pedagogic „Mihai Eminescu”, linia de studiu maghiară
5. Colegiul Agricol „Traian Săvulescu”
6. Colegiul Economic „Transilvania”
7. Liceul Teoretic „Gheorghe Marinescu”
8. Liceul Teoretic „Bolyai Farkas”
9. Liceul Vocaţional de Artă, linia de studiu română
10. Liceul Vocaţional de Artă, linia de studiu maghiară
11. Liceul Vocaţional Reformat
12. Liceul Teologic Romano-Catolic „II. Rákóczi Ferenc”
13. Liceul cu Program Sportiv „Szász Adalbert”, linia de studiu română
14. Liceul cu Program Sportiv „Szász Adalbert”, linia de studiu maghiară
15. Liceul Tehnologic „Aurel Perşu”, linia de studiu română
16. Liceul Tehnologic „Aurel Perşu”, linia de studiu maghiară
17. Liceul Tehnologic „Ion Vlasiu”, linia de studiu română
18. Liceul Tehnologic „Ion Vlasiu”, linia de studiu maghiară
19. Liceul Tehnologic „Avram Iancu”, linia de studiu română
20. Liceul Tehnologic „Avram Iancu”, linia de studiu maghiară
21. Liceul Tehnologic „Gheorghe Şincai”, linia de studiu română
22. Liceul Tehnologic „Gheorghe Şincai”, linia de studiu maghiară
23. Liceul Tehnologic „Electromureş”, linia de studiu română
24. Liceul Tehnologic „Electromureş”, linia de studiu maghiară
25. Liceul Tehnologic „Traian Vuia”, linia de studiu română
26. Liceul Tehnologic „Traian Vuia”, linia de studiu maghiară

 Având în vedere cele expuse mai sus, subsemnaţii, propunem aprobarea acordării Premiului „Gaudeamus” şefilor de promoţie (elevul cu ceea mai mare medie generală de absolvire a claselor IX-XII de la o linie de studiu dintr-o şcoală) din unităţile de învăţământ de stat cu ciclu liceal din Târgu Mureş și de asemenea acordarea Premiului „Excelenţă în Învăţământ” elevilor din unităţile de învăţământ preuniversitar de stat din Municipiul Târgu Mureş, care obţin media 10 la Evaluarea Naţională şi la examenul de Bacalaureat.

|  |  |
| --- | --- |
|  | **Iniţiatori:****Győrgy Alexandru****Suciu Horaţiu****Voicu Bogdan Costin****Şarlea Horea Arthur****dr. Tamási Zsolt-József****dr. Berecki Sándor** |



**(nu produce efecte juridice)\***

**Inițiatori:**

**CONSILIERI LOCALI**

**Győrgy Alexandru**

**Suciu Horaţiu**

**Voicu Bogdan Costin**

**Şarlea Horea Arthur**

**dr. Tamási Zsolt-József**

**dr. Berecki Sándor**

**dr. Berecki Sándor**

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

 **H O T Ă R Â R E A nr. \_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

**privind instituirea Premiilor anuale „Gaudeamus”, acordate şefilor de promoţie din unităţile de învăţământ de stat cu ciclu liceal din Târgu Mureş şi a Premiilor anuale „Excelenţă în Învăţământ”, acordate elevilor care obţin media 10 la Evaluarea Naţională şi la Examenul de Bacalaureat**

***Consiliul Local al Municipiului Târgu Mureș, întrunit în ședința ordinară de lucru,***

**Având în vedere:**

a) Referatul de aprobare nr. \_\_\_\_ din \_\_ \_\_\_\_\_\_\_\_\_\_\_\_ 2021 iniţiat de domnii consilieri locali ai Municipiului Târgu Mureş Győrgy Alexandru, Suciu Horaţiu, Voicu Bogdan Costin, Şarlea Horea Arthur, Tamási Zsolt-József şi Berecki Sándor privind instituirea Premiilor anuale „Gaudeamus”, acordate şefilor de promoţie din unităţile de învăţământ de stat cu ciclu liceal din Târgu Mureş şi a Premiilor anuale „Excelenţă în Învăţământ”, acordate elevilor care obţin media 10 la Evaluarea Naţională şi la Examenul de Bacalaureat;

1. Raportul Direcţiei juridice înregistrat sub nr. \_\_\_\_\_\_\_\_\_\_\_\_\_\_\_
2. Raportul Direcţiei economice înregistrat sub nr. \_\_\_\_\_\_\_\_\_\_\_\_\_\_\_
3. Raportul Direcţiei şcoli înregistrat sub nr. \_\_\_\_\_\_\_\_\_\_\_\_\_\_\_
4. Raportul Comisiilor de specialitate din cadrul Consiliului local municipal Târgu Mureş.

**Ținând cont de prevederile:**

* Legea Educaţiei Naţionale nr.1/2011, cu modificările şi completările ulterioare
* Ordinul M.E.N. nr. 3125/2020 privind structura anului școlar 2020-2021
* Art. 7 alin. (13) din Legea nr. 52/2003 privind transparenţa decizională în administraţia publică, republicată,
* Legea nr. 24/2000 privind normele de tehnică legislativă pentru elaborarea actelor normative, republicată
* art. 129 alin.(1), alin.2 lit.”d”,alin.7 lit.”a” și ”e”, alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările şi completările ulterioare

**Hotărăște**:

**Art. 1.** Se aprobă instituirea Premiilor anuale „Gaudeamus” acordate şefilor de promoţie din unităţile de învăţământ de stat cu ciclu liceal din Târgu Mureş şi a Premiilor anuale „Excelenţă în Învăţământ”, acordate elevilor care obţin media 10 la Evaluarea Naţională şi la Examenul de Bacalaureat.

**Art. 2.** Premiile „Gaudeamus”, se vor acorda anual, şefilor de promoţie din unităţile de învăţământ de stat liceal din Târgu Mureş pe linii de studii.

**Art.3.** Prin şef de promoţie se înţelege elevul cu cea mai mare medie generală de absolvire a claselor IX-XII dintr-o unitate de învăţământ de stat cu ciclu liceal.

**Art. 4.** Premiile „Gaudeamus” se înmânează, după caz, de către primar, viceprimar sau alt reprezentant al autorităţii administraţiei publice locale delegat de primar, în cadrul festivităţilor de încheiere a anului şcolar.

**Art. 5.** Premiile anuale „Excelenţă în Învăţământ” se acordă în cadrul unei festivităţi organizate de Municipiul Târgu Mureş.

**Art. 6.** În unităţile de învăţământ de stat cu ciclu liceal din Târgu Mureş, cu mai multe linii de studiu, premiul „Gaudeamus” se acordă pentru fiecare linie de studiu în parte.

**Art. 7.** Premiul „Gaudeamus” şi Premiul „Excelenţă în Învăţământ” constau din premii în bani şi o diplomă. Cuantumul premiilor care se vor acorda, respectiv unităţile de învăţământ de stat cu ciclu liceal din Târgu Mureş şi liniile de studii se stabileşc anual prin hotărâre a consiliului local.

**Art. 8.** În anul şcolar 2020-2021 cuantumul Premiului „Gaudeamus” şi a Premiului „Excelenţă în Învăţământ” este de 2.000 de lei pentru fiecare elev.

**Art. 9.** În anul şcolar 2020-2021, Premiile ”Gaudeamus” se vor acorda şefilor de promoţie de la următoarele unităţi de învăţământ de stat cu ciclu liceal din Târgu Mureş, pe linii de studii:

1. Colegiul Naţional „Alexandru Papiu Ilarian”
2. Colegiul Naţional „Unirea”
3. Colegiul Naţional Pedagogic „Mihai Eminescu”, linia de studiu română
4. Colegiul Naţional Pedagogic „Mihai Eminescu”, linia de studiu maghiară
5. Colegiul Agricol „Traian Săvulescu”
6. Colegiul Economic „Transilvania”
7. Liceul Teoretic „Gheorghe Marinescu”
8. Liceul Teoretic „Bolyai Farkas”
9. Liceul Vocaţional de Artă, linia de studiu română
10. Liceul Vocaţional de Artă, linia de studiu maghiară
11. Liceul Vocaţional Reformat
12. Liceul Teologic Romano-Catolic „II. Rákóczi Ferenc”
13. Liceul cu Program Sportiv „Szász Adalbert”, linia de studiu română
14. Liceul cu Program Sportiv „Szász Adalbert”, linia de studiu maghiară
15. Liceul Tehnologic „Aurel Perşu”, linia de studiu română
16. Liceul Tehnologic „Aurel Perşu”, linia de studiu maghiară
17. Liceul Tehnologic „Ion Vlasiu”, linia de studiu română
18. Liceul Tehnologic „Ion Vlasiu”, linia de studiu maghiară
19. Liceul Tehnologic „Avram Iancu”, linia de studiu română
20. Liceul Tehnologic „Avram Iancu”, linia de studiu maghiară
21. Liceul Tehnologic „Gheorghe Şincai”, linia de studiu română
22. Liceul Tehnologic „Gheorghe Şincai”, linia de studiu maghiară
23. Liceul Tehnologic „Electromureş”, linia de studiu română
24. Liceul Tehnologic „Electromureş”, linia de studiu maghiară
25. Liceul Tehnologic „Traian Vuia”, linia de studiu română
26. Liceul Tehnologic „Traian Vuia”, linia de studiu maghiară

**Art. 10.** Primarul Municipiului Târgu Mureș, prin Direcţia Școli şi instituțiile de învățământ preuniversitar de stat cu ciclu liceal din Municipiul Târgu Mureș, vor asigura ducerea la îndeplinire a prezentei hotărâri.

**Art. 11.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 12.** Prezenta hotărâre se comunică:

* Direcţiei Şcoli
* Unităților de învăţământ de stat cu ciclu liceal din Târgu Mureş
* Domnului consilier local municipal Târgu Mureş Győrgy Alexandru
* Domnului consilier local municipal Târgu Mureş Suciu Horaţiu
* Domnului consilier local municipal Târgu Mureş Voicu Bogdan Costin
* Domnului consilier local municipal Târgu Mureş Şarlea Horea Arthur
* Domnului consilier local municipal Târgu Mureş Tamási Zsolt-József
* Domnului consilier local municipal Târgu Mureş Berecki Sándor

**Viză de legalitate,**

**p. Secretar general al Municipiului Târgu Mureș,**

**Szövérfi László**